Վալտեր Հազենքլևեր

**Վալտեր Հազենքլևեր** (, ), գերմանացի էքսպրեսիոնիստ բանաստեղծ, թարգմանիչ։

## Կենսագրություն
Ծնվել է 1890 թվականին Աախենում՝ բժիշկ Կարլ Գեորգ Հասենքլևերի (1855–1934) և նրա կնոջ՝ Մաթիլդա Աննայի (ծն.՝ Ռեյս, 1869–1953) ընտանիքում։ 1908 թվականին սկսել է իրավաբանական կրթություն ստանալ Օքսֆորդում, ավելի ուշ տեղափոխվել է Լոզան։ 1909-1914 թվականներին Լայպցիգում ուսանելու ընթացքում սկսել է հետաքրքրվել գրականությամբ և փիլիսոփայությամբ։ 1910 թվականին լույս է տեսել նրա բանաստեղծությունների առաջին գիրքը՝ «Քաղաքներ, գիշերներ և մարդիկ» ()։ 1914 թվականին լույս է տեսել նրա «Որդին» () պիեսը, որը ճանաչվում է որպես էքսպրեսիոնիստական ​​դրամայի առաջին փորձ։ Առաջին համաշխարհային պատերազմի սկսվելու հետ կապված նրա ոգևորությունը շուտով, կամավոր ծառայության անցնելուց հետո, տեղի է տվել պատերազմի դեմ ուղղված սուր բողոքի։ Հազենքլևերը ձևացրել է կեղծ հոգեկան հիվանդություն և ազատվել ծառայությունից 1917 թվականին։ Նույն թվականին արժանացել է Հենրիխ Կլեյստի անվան  մրցանակի՝ Սոֆոկլեսի «Անտիգոնե»-ի հարմարեցման համար։ 1920-ական թվականներին հրատարակվել են ևս մի քանի պիեսներ։

Հետագայում նացիստների օրոք նրա ստեղծագործություններն արգելվել են, իսկ գրքերը ներառվել են այրման ցուցակներում։ Լինելով ընդամենը մեկ քառորդ մասով հրեա (իր պապի կողմից)՝ Հազենքլևերը օրինակ է, թե ինչպես են նացիստները կապում իրենց ռասիզմը ցանկացած անձի հետ՝ օգտագործելով «մշակութային հրեա» կամ «հոգևոր հրեա» տերմինաբանությունը։

Հազենքլևերը ստիպված է եղել գաղթել Նիս։ Այստեղ նա ամուսնացել է։ Երկրորդ համաշխարհային պատերազմի ժամանակ ֆրանսիացիների կողմից նա երկու անգամ ներկալվել է՝ որպես թշնամական պետության հպատակ։ 1940 թվականի հունիսի 21-ի լույս 22-ի գիշերը, Ֆրանսիայի անկումից հետո, նա ինքնասպանություն է գործել Էքս ան Պրովանսի մոտ գտնվող Լե Միլի ներկալյալների ճամբարում, որպեսզի չընկնի նացիստների ձեռքը։

## Ժառանգություն
thumb|Հազենքլևերի հուշատախտակը Ludwig-Barnay-Platz 3 հասցեում, Բեռլին Վիլմենսդորֆ
1996 թվականից սկսած Աախենում երկու տարին մեկ խաղարկվում է Հազենքլևեր անվան գրական մրցանակ, որը տրվում է գերմանալեզու գրողի։ Մրցանակին արժանացել են Պիտեր Ռյումքորֆը (1996), Ջորջ Տաբորին (1998), Օսկար Պաստիորը (2000), Մարլեն Ստիրևիցը (2002) և Ֆրիդրիխ Քրիստիան Դելիուսը (2004)։ Մրցանակի ֆինանսավորման միջոցները ստացվում են Վալտեր Հասենկլևերի միությունից (Walter-Hasenclever-Gesellschaft), ինչպես նաև Աախեն քաղաքից, Շիլլերի միությունից և Հասենքլևերի հին դպրոցից՝ Էյնհարդ գիմնազիայից։

## Հիմնական աշխատանքներ
* Nirwana. Eine Kritik des Lebens in Dramaform, 1909.
* Städte, Nächte, Menschen (стихи), 1910.
* Der Jüngling (стихи), 1913.
* Der Retter (драма), 1916.
* Der Sohn (Drama), 1914.
* Tod und Auferstehung (стихи), 1917.
* Antigone (драма), 1917.
* Die Menschen (драма), 1918.
* Die Entscheidung (драма), 1919.
* Der politische Dichter (стихи и проза), 1919.
* Die Mörder sitzen in der Oper, 1917.
* Antigone, 1917.
* Die Pest (сценарий), 1920.
* Jenseits (драма), 1920.
* Gedichte an Frauen, 1922.
* Gobseck (драма), 1922.
* Mord (драма), 1926.
* Ein besserer Herr (драма), 1926.
* Ehen werden im Himmel geschlossen (драма), 1928.
* Gedichte, Dramen, Prosa 1963.
* Irrtum und Leidenschaft 1969.

## Ծանոթագրություններ

## Արտաքին հղումներ
* 
* Վալտեր Հազենքլևերի աշխատանքները և նրա մասին Internet արխիվում

Կատեգորիա:Առաջին համաշխարհային պատերազմի գերմանացի զինվորականներ
Կատեգորիա:Առաջին համաշխարհային պատերազմի մասնակիցներ
Կատեգորիա:Գերմանալեզու բանաստեղծներ
Կատեգորիա:Գերմանալեզու գրողներ
Կատեգորիա:Գերմանացի բանաստեղծներ
Կատեգորիա:Գերմանացի գրողներ
Կատեգորիա:Գերմանացի էքսպրեսիոնիստ դրամատուրգներ
Կատեգորիա:Գերմանացի թարգմանիչներ
Կատեգորիա:Գերմանացի սցենարիստներ
Կատեգորիա:Գերմանացի վիպասաններ
Կատեգորիա:Գերմանիայի հրեաներ
Կատեգորիա:Դեղերի չարաշահումից մահացածներ
Կատեգորիա:Ինքնասպան գրողներ
Կատեգորիա:Լայպցիգի համալսարանի շրջանավարտներ
Կատեգորիա:Լոզանի համալսարանի շրջանավարտներ
Կատեգորիա:Հոլոքոստի զոհեր